rejauldu/bengali-wikipedia huggingface dataset:
বাব সেগমা (    ) মরক্কোর ফেসে অবস্থিত একটি প্রাক্তন মেরিনিড গেট ছিল। এটি ফেস এল-জিদিদের উত্তরে অবস্থিত ছিল এবং ১২৮৬ সালে সেখানে অবস্থিত মেরিনিড রাজকীয় উদ্যানের অংশ হিসেবে নির্মিত হয়েছিল। গেটের মিনারগুলি আজও দৃশ্যমান এবং গেটের নামটি এখনও এলাকায় একটি শীর্ষনাম হিসেবে ব্যবহৃত হয়। alt=|বাম|থাম্ব| বাব সেগমার দক্ষিণ টাওয়ার। টাওয়ারের উপরের অংশের অন্ধকার আয়তাকার খোলা অংশটি হল সেই জায়গা যেখানে মোসারা উদ্যানের জন্য জলের নালী একসময় টাওয়ারের মধ্য দিয়ে যেত। এর উপরে অর্ধবৃত্তাকার রূপরেখাটি জলনালীটির উপরে প্রবাহিত একটি পথের খিলানযুক্ত ছাদ হতে পারে। বর্তমানের এই গেটটি  কসবাহ চেরার্দা এবং নিউ মেচোয়ারের দেয়ালের মাঝামাঝি এলাকায় অবস্থিত ছিল। এটি এখনও মেরিনিড আমলের দুটি বিশাল অষ্টভুজাকার টাওয়ার দ্বারা চিহ্নিত (পরবর্তী পুনর্নির্মাণের মাধ্যমে)।  এই দুটি অষ্টভুজাকার টাওয়ার মোসারা গার্ডেনের প্রবেশপথের অংশ বলে মনে করা হয়, এটি একটি বিশাল মেরিনিড রাজকীয় বাগান যা ১২৮৭ সালে ফেস এল-জিদিদের উত্তরে আবু ইয়াকুব ইউসুফ  তৈরি করেছিল।  বাগানগুলি তাদের নিজস্ব দেয়াল দিয়ে ঘেরা ছিল এবং বাগান গুলিতে বাব ডেক্কাকিন এবং বাব সেগমার মধ্যে বয়ে যাওয়া একটি উঁচু জলনালী দিয়ে জল সরবরাহ করা হত। জলনালীটি অষ্টভুজাকার টাওয়ারগুলির ভেতর দিয়ে গিয়েছিল এবং তারপর বাগানের অভ্যন্তরের দিকে মোড় নিয়েছিল। বর্তমানের টাওয়ারগুলির মাঝামাঝি উপরের অংশে আয়তাকার খোলা অংশগুলি দেখায় যে জলনালীটি একসময় কোথায় গিয়েছিল।  মেরিনিড আমলের পর বাগানগুলি অব্যবহৃত হয়ে পড়ে এবং অদৃশ্য হয়ে যায়, কেবল বাব সেগমার টাওয়ার এবং কাছাকাছি আরও কিছু চিহ্ন অবশিষ্ট থাকে।   সপ্তদশ শতাব্দীতে আলাউইত সুলতান মওলা রশিদ ফটকের উত্তর-পশ্চিম দিকে কসবাহ চেরার্দা নির্মাণ করেন। ধারণা করা হয় যে, একসময় বাব ডেক্কাকিনকে কাসবার সাথে সংযুক্তকারী পুরাতন জলনালীটির উপরে একটি ছাউনীযুক্ত পথ ছিল।জলনালীটির পূর্ববর্তী পথের উপরে একটি খিলানযুক্ত ছাদের অর্ধবৃত্তাকার রূপরেখা এখনও দৃশ্যমান যা এই পথের সাথে মিলে যায়।   "বাব সেগমা" নামটি আমিনা সাগমা নামক একজন ধার্মিক মহিলার নাম থেকে এসেছে। আমিনা সাগমাকে ১৭৩৭ সালে এখানে সমাহিত করা হয়েছিল এবং এই অঞ্চলে এটি একটি শীর্ষনাম হিসেবে রয়ে গেছে যা কখনও কখনও নিকটবর্তী বাব কিবাত এস-স্মেন গেটের ক্ষেত্রেও ব্যবহৃত হত।  পরবর্তীটি ১৮৮৬ সালে নিউ মেচোয়ারের উত্তর প্রবেশপথ হিসেবে নির্মিত হয়েছিল।যদিও অন্য একটি সূত্র হতে এর নাম বাব মৌসিকি বলে জানা যায়।  ফেস এল-জিদিদের উত্তরে অবস্থিত নিকটবর্তী কবরস্থানটিকে সাধারণত "বাব সেগমা কবরস্থান" নামেও উল্লেখ করা হয়।    তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মরক্কোর স্থাপত্য
সেনেগালীয় জাতীয় অলিম্পিক ও ক্রীড়া কমিটি (; এছাড়াও সংক্ষেপে আইওসি কোড এসইএন দ্বারা পরিচিত) হলো সেনেগালের জাতীয় অলিম্পিক কমিটি। এই সংস্থাটির ১৯৬১ সালে প্রতিষ্ঠিত হয়েছে; প্রতিষ্ঠার ২ বছর পর ১৯৬৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সেনেগালের ডাকারে অবস্থিত।  বর্তমানে সেনেগালীয় জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন মামাদু দিনিয়া এনদিয়ায়ে, যিনি ২০০৬ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ওমর সেইদিনা দিয়ানিয়ে।  ইতিহাস ১৯৬১ সালে সেনেগালের বহু-ক্রীড়ার সর্বোচ্চ সংস্থা হিসেবে সেনেগালীয় জাতীয় অলিম্পিক ও ক্রীড়া কমিটি প্রতিষ্ঠিত হয়েছে। আমাদু ব্যারি এই সংস্থার প্রথম সভাপতির দায়িত্ব পালন করেছেন, যিনি ১৯৬১ হতে ১৯৬৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ৩ বছর পর সেনেগাল ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে সেনেগাল  তথ্যসূত্র  বহিঃসংযোগ   এএনওসিতে সেনেগালীয় জাতীয় অলিম্পিক ও ক্রীড়া কমিটি   অলিম্পিডিয়ায় সেনেগালীয় জাতীয় অলিম্পিক ও ক্রীড়া কমিটি   অলিম্পিক.কমে সেনেগালীয় জাতীয় অলিম্পিক ও ক্রীড়া কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সেনেগাল বিষয়শ্রেণী:সেনেগালের ক্রীড়া পরিচালনা পরিষদ বিষয়শ্রেণী:১৯৬১-এ সেনেগালে প্রতিষ্ঠিত বিষয়শ্রেণী:১৯৬১-এ প্রতিষ্ঠিত ক্রীড়া সংস্থা
ঘোড়াঘাট দুর্গ দিনাজপুর জেলার ঘোড়াঘাট উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। প্রাচীন এ দুর্গে খননকার্য পরিচালনার সময় বহু ধর্মীয় ও অন্যান্য স্থাপনার সন্ধান পাওয়া যায় তবে এর মধ্যে কয়েকটি মসজিদের ধ্বংসাবশেষ ও ঢিবি ব্যতীত তেমন কিছু অবশিষ্ট নেই।  ইতিহাস ও ভিতরের মসজিদ  ঐতিহাসিক বুকাননের মতে, মধ্যযুগের ঘোড়াঘাট ছিল ১০ মাইল লম্বা ও ২ মাইল চওড়া। শহরটি ছিল অত্যন্ত জনবহুল ও বসতিপূর্ণ শহর।ঐতিহাসিক ঘোড়াঘাটের ইতিহাস নিয়ে কাজী কাদের মোঞ্জুর এর রচিত প্রথম বই ইতিহাস ঐতিহ্যের ঘোড়াঘাট পৌরসভা  প্রবাদে আছে ৫০ বাজার ও ৫৩ গলির শহর ছিলো এই ঘোড়াঘাট। ১৭৫৬ সালে ইংরেজ সেনাপতি মিঃ কট্রিল কর্তৃক ঘোড়াঘাটের শেষ মুসলমান ফৌজদার মীর করম আলী খান পরাজিত ও বিতাড়িত হন এবং মাত্র কয়েক বছরের মধ্যে ঘোড়াঘাটের প্রশাসনিক দফতর দিনাজপুরে স্থানান্তরিত হলে শুরু হয় বিদেশাগত ইংরেজ শাসন এবং কালক্রমে শহরটি ধ্বংসের দিকে এগিয়ে যায়।  কোম্পানির সৈন্যদের মধ্যে অসংখ্য যুদ্ধ হয় এই ঘোড়াঘাটে। ১৭৮৩ সালে বিদ্রোহীদের আন্দোলন কমে গেলে ইংরেজেরা প্রশাসনিক কাজে মন দেয়। ১৭৮৬ সালে লর্ড কর্ণওয়ালিশ আমলে ঘোড়াঘাট জেলা ছিল কিন্তু ১৭৮৭ সালে জেলার সংখ্যা কমিয়ে দিয়ে ২৩টি জেলা করা হয়। এর কারণে ঘোড়াঘাট নামক এক জেলার বিলপ্তি ঘটে। ফলে প্রশাসনিক দ্বায়িত্ব দিনাজপুরে চলে গেলে স্থানীয়রাও অনেকেই এ স্থান ত্যাগ করে দিনাজপুরে যেতে শুরু করেন। এভাবে প্রায় বিলুপ্ত হয়ে যায় ঘোড়াঘাট দুর্গ।  বিভিন্ন সময় ঘোড়াঘাট দুর্গ বিভিন্ন রাজার অধীনে ছিলো। রাজারা তখন তাদের প্রয়োজন মত যুদ্ধ ব্যবস্থার জিনিস রাখতো এই দুর্গে। ঐতিহাসিক বই সমূহের আলোকে জানা যায় যে, এই দুর্গে সম্রাট আকবরের সময় ৯০০ অশ্বারোহী বাহিনী ছিলো এবং তাদের সাথে আরো ছিলো ৫০টির অধিক হাতি ও ৩২,৬০০ জনের মত পদাতিক বাহিনী।মেহেরাব হোসেন এর রচিত দিনাজপুর জেলার ইতিহাস নিয়ে বই দিনাজপুর জেলার ইতিহাস  ঘোড়াঘাট দুর্গটি দিনাজপুরের করোতোয়া নদীর তীরে অবস্থিত। দুর্গের অবশিষ্ট মসজিদটি দুর্গের দক্ষিণ ও পূর্বকোণে অবস্থিত। চারকোণা মসজিদটির তিনকোণেই পূর্বে তিনটি গম্বুজ ছিলো কিন্তু বর্তমানে এগুলো ভগ্নপ্রায়।  মসজিদটির চারপাশেই রয়েছে ছড়ানো ছিটানো কয়েকটি ঢিবি। ঢিবিগুলো পূর্বে মসজিদ বা অন্য ধর্মীয় স্থাপনা অথবা কোন ভবনের অংশ ছিল বলে প্রত্নতত্ত্ববিদগণ মনে করেন। দুর্গের চারপাশই দেওয়াল দিয়ে ঘেরা ছিলো যেগুলোও বর্তমানে প্রায় বিলীন হয়ে গেছে।১০৮০ এর দশকে দুর্গের একটি ঢিবি খনন করা হয় ও সেখান থেকেও একটি প্রাচীন মসজিদের সন্ধান পাওয়া যায়। নতুন উন্মুক্ত হওয়া মসজিদটি দুর্গ প্রাচীরের পশ্চিম দিকে অবস্থিত।   তথ্যসূত্র   বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:দিনাজপুর জেলার প্রত্নতাত্ত্বিক স্থাপনা
উইকিপিডিয়া স্কলার <span style="font-size:60%;">“কৌতূহল থাকুক জীবন্ত, জ্ঞান হোক অফুরন্ত” আয়োজক: উইকিমিডিয়া বাংলাদেশ উইকিপিডিয়া স্কলার স্কুল পর্যায়ের শিক্ষার্থীদের নিয়ে উইকিমিডিয়া বাংলাদেশ আয়োজিত একটি বার্ষিক কুইজ প্রতিযোগিতা। জ্ঞান মানুষের সবচেয়ে বড় সম্পদ। আর মুক্ত জ্ঞানের চর্চা ও বিকাশই পারে একটি প্রজন্মকে আলোকিত করতে। এই উপলব্ধি থেকেই উইকিমিডিয়া বাংলাদেশ ২০২৫ সালে প্রথমবারের মতো আয়োজন করতে যাচ্ছে এই বিশেষ কুইজ প্রতিযোগিতা।   উদ্দেশ্য ও লক্ষ্য  উইকিপিডিয়া স্কলার শুধুমাত্র একটি সাধারণ কুইজ প্রতিযোগিতা নয়; এটি তরুণ প্রজন্মের মধ্যে জ্ঞানের প্রতি কৌতূহল জাগ্রত করার, মুক্ত জ্ঞানের গুরুত্ব উপলব্ধি করার এবং স্বাধীনভাবে জ্ঞান অর্জনের দক্ষতা বৃদ্ধির একটি উদ্যোগ। এই প্রতিযোগিতার মাধ্যমে শিক্ষার্থীরা শুধু প্রশ্নের উত্তর খুঁজবে না, বরং জানবে কীভাবে নির্ভরযোগ্য তথ্যসূত্র থেকে জ্ঞান আহরণ করতে হয়, কীভাবে সেই জ্ঞান যাচাই করতে হয় এবং কীভাবে তা অন্যদের সাথে ভাগ করে নিতে হয়।  ডিজিটাল যুগে যখন তথ্যের বিশাল সমুদ্রে সবাই হারিয়ে যায়, তখন সঠিক জ্ঞান অর্জনের দক্ষতা অত্যন্ত জরুরি। উইকিপিডিয়া স্কলার সেই দক্ষতা বৃদ্ধির পাশাপাশি শিক্ষার্থীদের মধ্যে সৃজনশীল চিন্তা, সমালোচনামূলক বিশ্লেষণ এবং দলগত কাজের মনোভাব গড়ে তুলতে সহায়তা করবে।  এই প্রতিযোগিতা কেবল পুরস্কার জেতার জন্য নয়, বরং শেখার আনন্দ উপভোগ করার জন্য। এটি এমন একটি প্ল্যাটফর্ম যেখানে প্রতিটি অংশগ্রহণকারী বিজয়ী, কারণ তারা প্রত্যেকেই নতুন কিছু জানার ও শেখার সুযোগ পাবে।  আমরা বিশ্বাস করি, আজকের এই তরুণ শিক্ষার্থীরাই আগামী দিনের জ্ঞানভিত্তিক সমাজ গড়ার কারিগর। উইকিপিডিয়া স্কলার তাদের সেই যাত্রায় একটি ছোট কিন্তু অর্থবহ পদক্ষেপ।   প্রতিযোগিতা   অংশগ্রহণকারী  এই প্রতিযোগিতায় শুধুমাত্র মাধ্যমিক পর্যায়ের শিক্ষার্থীরা অংশ নিতে পারবে। অংশগ্রহণকারীরা দুই গ্রুপে বিভক্ত থাকবে:   গ্রুপ ক: ৬ষ্ঠ–৮ম শ্রেণি  গ্রুপ খ: ৯ম–১০ম শ্রেণি  ২০২৫ সালের প্রথম সংস্করণে শুধুমাত্র নির্বাচিত স্কুলের শিক্ষার্থীরাই অংশগ্রহণের সুযোগ পাবে।   প্রতিযোগিতার ধরন  প্রতিযোগিতাটি দুই ধাপে অনুষ্ঠিত হবে:   প্রথম ধাপ: স্কুল পর্যায়ে বহুনির্বাচনী (MCQ) প্রশ্নের মাধ্যমে প্রতিযোগিতা অনুষ্ঠিত হবে।  দ্বিতীয় ধাপ: প্রতিটি গ্রুপ থেকে সর্বোচ্চ পাঁচজন করে শিক্ষার্থী আঞ্চলিক পর্যায়ে প্রতিযোগিতা করার সুযোগ পাবে।   প্রতিযোগিতার জন্য পাঠ্যতালিকা  নিম্নে বর্ণিত উইকিপিডিয়া নিবন্ধ থেকে প্রতিযোগিতার জন্য প্রশ্ন নির্বাচন করা হবে।   বাংলাদেশ  উইকিপিডিয়া  চর্যাপদ  ভাষাবিজ্ঞান  বাংলা ভাষা আন্দোলন  সত্যজিৎ রায়  কাজী নজরুল ইসলাম  রবীন্দ্রনাথ ঠাকুর  বাংলাদেশের স্বাধীনতা যুদ্ধ  বাংলা ভাষা  আইজাক নিউটন  ইবনে বতুতা  এশিয়া  আর্নেস্ট হেমিংওয়ে  পৃথিবী  এস এম সুলতান  জালালুদ্দিন রুমি  আলবার্ট আইনস্টাইন  ঈশ্বরচন্দ্র বিদ্যাসাগর  বাংলার বিশ্ব ঐতিহ্য  লালন </div>   পুরষ্কার  বিজয়ীদের জন্য পুরস্কার ও সম্মাননা সংক্রান্ত বিস্তারিত শীঘ্রই ঘোষণা করা হবে।   যোগাযোগ   বিষয়শ্রেণী:উইকিমিডিয়া বাংলাদেশ
অর্চনা সারদানা হলেন ভারতের প্রথম মহিলা বিএএসই জাম্পার (উঁচু থেকে ঝাঁপ দেওয়ার খেলা)। তিনি একজন প্রত্যয়িত স্কাইডাইভার এবং মার্কিন যুক্তরাষ্ট্রে ভারতীয় পতাকা নিয়ে স্কাইডাইভ করা প্রথম ব্যক্তি ছিলেন। সারদানা সারা বিশ্বে ৩৩৫টি স্কাইডাইভ এবং ৪৫টি বিএএসই জাম্প করেছেন। এছাড়াও তিনি প্রথম ভারতীয় যিনি মালয়েশিয়ার কেএল টাওয়ার থেকে ভারতীয় পতাকা নিয়ে লাফ দিয়েছিলেন।  প্রাথমিক জীবন  সারদানা জম্মুতে জন্মগ্রহণ করেছেন। তিনি শ্রীনগরে তাঁর বিদ্যালয় শিক্ষা সমাপ্ত করেন। তিনি ইন্টেরিয়র ডিজাইনে ডিপ্লোমা নিয়ে স্নাতক হন।   দুঃসাহসিক ক্রীড়ায় আগ্রহ  কমান্ডার রাজীব সারদানাকে (ভারতীয় নৌবাহিনীর একজন বৈদ্যুতিক আধিকারিক) বিয়ে করার পর অ্যাডভেঞ্চার খেলার প্রতি তাঁর আগ্রহ দেখা দেয়। অ্যাডভেঞ্চার ক্রীড়ার প্রতি নিজের ভালোবাসা আবিষ্কার করার পর, সারদানা দার্জিলিংয়ের হিমালয়ান মাউন্টেনিয়ারিং ইনস্টিটিউট এবং নেহেরু ইনস্টিটিউট অফ মাউন্টেনিয়ারিং থেকে 'অ্যাডভেঞ্চার অ্যান্ড অ্যাডভান্সড মাউন্টেনিয়ারিং' কোর্স সম্পন্ন করেন। ইউনাইটেড স্টেটস প্যারাসুট অ্যাসোসিয়েশন থেকে তাঁর স্কাইডাইভিং-এর একটি 'সি' লাইসেন্স রয়েছে এবং ৩৩৫টি স্কাইডাইভ তিনি সম্পন্ন করেছেন। তিনি 'অর্চনা সারদানা স্কুবা ডাইভিং একাডেমি'র প্রতিষ্ঠাতা।  পদ্মশ্রী পুরস্কারপ্রাপ্ত রাচেল থমাস, শীতল মহাজন, দেশের প্রথম মহিলা বেস জাম্পার অর্চনা সারদানা, গুজরাটের প্রথম মহিলা স্কাইডাইভার শ্বেতা পারমার হলেন দেশের মাত্র চারজন লাইসেন্সপ্রাপ্ত মহিলা স্কাইডাইভার ৷  ব্যক্তিগত জীবন  সারদানার ২টি ছেলেও রয়েছে, প্রণব এবং আয়ুশ, তাদের মধ্যেও মায়ের সাহসিকতার আবেগ ছড়িয়ে গেছে এবং সাহসিকতার জগতে তারা দুর্দান্ত উচ্চতায় আরোহণ এবং গভীরতা অর্জনের আশা করে।   তথ্যসূত্র   বিষয়শ্রেণী:ভারতীয় নারী পর্বতারোহী বিষয়শ্রেণী:ভারতীয় পর্বতারোহী বিষয়শ্রেণী:জীবিত ব্যক্তি বিষয়শ্রেণী:১৯৭০-এর দশকে জন্ম বিষয়শ্রেণী:জম্মু ও কাশ্মীরের নারী ক্রীড়াবিদ
অম্বা (দেবনাগরী:अम्बा) হলেন কাশীরাজের প্রথমা কন্যা। অপর দুই কন্যা হলেন যথাক্রমে অম্বিকা ও অম্বালিকা। তিনি জন্মান্তরে রাজা দ্রুপদ এর কন্যা শিখণ্ডিনী রূপে জন্ম নেন যিনি পরবর্তীতে পুরুষত্ব প্রাপ্ত হয়ে শিখণ্ডী নামে পরিচিত হন।   পূর্বকথা  সত্যবতীর সাথে শান্তনুর মিলনের ফলে চিত্রাঙ্গদ ও বিচিত্রবীর্য নামে দুটি পুত্রের জন্ম হয়। চিত্রাঙ্গদ যুবক ও অবিবাহিত অবস্থায় গন্ধর্বরাজ চিত্রাঙ্গদের হাতে নিহত হন। কারণ তাদের দুজনার নাম এক হওয়ায় গন্ধর্বরাজ তাকে যুদ্ধে আহ্বান করেন। এরপর বিচিত্রবীর্য যৌবরাজ্যে অভিষিক্ত হলে ভীষ্ম তার বৈমাত্রেয় ভ্রাতার জন্য স্বয়ম্বরসভা হতে কাশীরাজের তিন কন্যাকে হরণ করে আনেন।   অম্বার অনুরোধ  বিবাহের পূর্বে জ্যেষ্ঠা কন্যা অম্বা ভীষ্মকে বলেন যে তিনি পূর্বেই শাল্বরাজকে মনে মনে পতিত্বে বরণ করেছেন সুতরাং তাকে শাল্বের কাছেই যেতে দেওয়া হোক। ভীষ্ম তার অনুরোধ শুনে তাকে শাল্বরাজের কাছে পাঠিয়ে দেন। কিন্তু অম্বাকে স্বয়ংবরে জেতা হয়েছিল বলে শাল্ব তাকে বরণ করলেন না। তখন অম্বা ভীষ্মের বাল্যগুরু পরশুরাম এর শরণ নিলেন। গুরু আদেশ দিলেও ভীষ্ম কিছুতেই অম্বাকে বিয়ে করতে সম্মত হলেন না। গুরুর কথা অমান্য করায় তাদের দুজনার মধ্যে ঘোর যুদ্ধ হল এবং দুজনেই অপরাজেয় রইলেন,, স্বয়ং দেবাদিদেব মহাদেব এই যুদ্ধকে সমাপ্ত করেন এবং অম্বাকে বর দান করেন।।।   অম্বার তপস্যা ও বরলাভ  অম্বা এবার ভীষ্মবধে দৃঢ়সংকল্প হয়ে মহাদেব এর তপস্যা আরম্ভ করলেন। তার তপস্যায় প্রীত হয়ে মহাদেব বর দিলেন “তুমি জন্মান্তরে দ্রুপদ গৃহে ক্লীবরূপে জন্ম নিয়ে ভীষ্ম বধের কারণ হবে।” এই বর পেয়ে অম্বা চিতাগ্নিতে প্রাণ ত্যাগ করলেন। পরজন্মে অম্বা প্রথমে দ্রুপদ কন্যা শিখণ্ডিনী হয়ে জন্মান এবং স্থুণাকর্ণ নামে এক যক্ষের সাথে লিঙ্গ বিনিময় করে পুরুষ হন।   অম্বার ইচ্ছাপূরণ  কুরুক্ষেত্রের যুদ্ধে ভীষ্মবধের জন্য অর্জুন কৃষ্ণ এর পরামর্শমত শিখণ্ডীকে নিজের রথের সামনে রেখে ভীষ্মের সম্মুখীন হন। ভীষ্মের প্রতিজ্ঞা ছিল যদি কোনো দিন রণক্ষেত্রে দেবী অম্বা তথা শিখণ্ডীর সম্মুখে আসেন তাহলে তিনি অস্ত্র ত্যাগ করবেন। এজন্য শিখণ্ডীকে দেখে তিনি অস্ত্র ত্যাগ করেন এবং অর্জুনের শরে শরশয্যায় মৃতকল্প হয়ে পড়ে থাকেন।   তথ্যসূত্র    মহাভারত - রাজশেখর বসু  পৌরাণিক অভিধান - সুধীরচন্দ্র সরকার  বিষয়শ্রেণী:মহাভারতের চরিত্র বিষয়শ্রেণী:মহাভারত
জ্বরাসুর () হিন্দু পুরাণে জ্বর-দেবতা । তিনি বাংলার লৌকিক দেবতা।জ্বররোগ নাশক রূপে পূজিত বিচিত্র দেবতা জ্বরাসুর। অনুরূপী এই জ্বরের দেবতার সন্তুষ্টি বিধানের জন্য সুন্দরবন তথা বাংলার  লোকসমাজ এর পূজা করেন। জ্বরাসুর অসংখ্য থানে শীতলা, মনসা, দক্ষিণ রায়, আটেশ্বর, প্রভৃতি লৌকিক দেবদেবীর সঙ্গে পূজা পান।   মূর্তি  এই দেবতার দেহাবয়ব বিচিত্র ধরনের। গায়ের রঙ ঘন নীল। তিনটি মাথা, নয়টি চোখ, ছয়টি হাত ও তিনটি পা ।পাল যুগ থেকে বাংলায় শীতলা মূর্তির সঙ্গী হতে শুরু করে জ্বরাসুর। এর মূর্তি পূজার প্রচলন খুব বেশি এবং শীতলার থানে বা মন্দিরে জ্বরাসুর নিত্যপূজা পান।   পূজা  প্রাচীন তন্ত্রপুথিতে জ্বরাসুরের যে উল্লেখ রয়েছে, সে কথা মনে করিয়ে দিয়ে গিয়েছেন সাহিত্যিক তারাদাস বন্দ্যোপাধ্যায়। ‘তারানাথ তান্ত্রিক’ গ্রন্থের এক আখ্যানে তিনি বিস্তারিত লিখেছিলেন জ্বরাসুরের পূজার কথা।   হিন্দু পুরাণে  এক কিংবদন্তি মতে জ্বরাসুর শিবের ধ্যান করার সময় কপালের ঘাম থেকে জন্মগ্রহণ করেছিলেন এবং দেবতাদের জন্য হুমকি ছিলেন।  একবার বিষ্ণু হয়গ্রীব অবতারে  জ্বরাসুরের জ্ব‌রে পড়েন। পরে তিনি  জ্বরাসুরকে হত্যা করেছিলেন। তিনি সুদর্শন চক্র ব্যবহার করে জ্বরাসুরকে তিন টুকরো করেছিলেন।  পরে জ্বরাসুর ব্রহ্মার দ্বারা পুনঃজীবিত হন। ব্রহ্মা‌ তার তিনটি অংশ যোগ করেন।  কিন্তু ততদিনে  তিনটি অংশের প্রতিটির মাথা ও অঙ্গ গজিয়েছিল।  এতে তার তিনটি মুখ, তিন পা এবং একযোগে সব দিক থেকে  যাওয়ার অসাধারণ ক্ষমতা পেয়েছিল।  পরবর্তীতে তিনি  শীতলা সঙ্গী হিসাবে নির্বাচিত হন।   শীতলা-জ্ব‌রাসুর বাঙালি সংস্কৃতিতে ব্যাপক জনপ্রিয়।  উল্লেখ্য, যে বাংলার মত ওড়িয়া এবং হিন্দি ভাষায় জ্বরকে জ্বর বলা হয়।  আর অসুর অর্থ দানব।  জ্ব‌রাসুর নামটি এই দুটি শব্দের সমন্বয় - জ্ব‌র (অর্থাত জ্বর) এবং অসুর (অর্থাৎ দৈত্য) - জ্ব‌রাসুর।   জ্ব‌রাসুর মানে জ্বরের দৈত্য।  জ্ব‌রাসুর যুবকের  ছদ্মবেশ ধারণ করেন। তার সঙ্গী শীতলা, ব্যাপকভাবে গ্রামের লোকজন দ্বারা ভারতের উত্তর, পূর্বে বসন্ত এবং জ্বর রোগের রক্ষাকর্তা‌ হিসাবে পুজিত হন।    বৌদ্ধধর্মে  বাংলার বৌদ্ধ মন্ত্রযান, বজ্রযান ঐতিহ্যে জ্ব‌রাসুর রয়েছে। বৌদ্ধ সংস্কৃতিতে, জ্ব‌রাসুর কখনও কখনও  রোগের বৌদ্ধ দেবী পর্ণশর্বরীর স্বামী হিসাবে বিবেচিত হন।  কিছু ছবিতে এই দেবতাগুলি বৌদ্ধ দেবী এবং রোগের ধ্বংসকারী বজ্রযোগিনীর , রাগ থেকে পালাতে দূরে উড়ে যাচ্ছে  দেখানো হয়।    তথ্যসূত্র   বিষয়শ্রেণী:অসুর বিষয়শ্রেণী:বাংলার লৌকিক দেবদেবী বিষয়শ্রেণী:পশ্চিমবঙ্গের সংস্কৃতি বিষয়শ্রেণী:অপর্যালোচিত অনুবাদসহ পাতা
খুরশিদা আক্তার খুশি বাংলাদেশের একজন ক্রীড়াবিদ। তিনি বাংলাদেশের জাতীয় পর্যায়ে জিমন্যাস্টিকস ও জুডোতে শিরোপাধারী ছিলেন। তিনি বাংলাদেশের প্রথম নারী জিমন্যাস্ট। ক্রীড়াঙ্গনে অবদানের জন্য ২০০৪ সালে জাতীয় ক্রীড়া পুরস্কার জয় করেন। বাংলাদেশের প্রথম ক্রীড়া বিষয়ক পাক্ষিক সাময়িকী ক্রীড়াজগতের প্রথম সংখ্যার প্রচ্ছদ তার চিত্র দিয়ে করা হয়েছিল।   ব্যক্তিগত জীবন  খুরশিদা আক্তার চট্টগ্রামে জন্মগ্রহণ করেন। তার পৈত্রিক নিবাস ঢাকাতে।খেলোয়াড় থাকাকালীন ঢাকা বিশ্ববিদ্যালয় থেকে সমাজবিজ্ঞানে স্নাতকোত্তর করেন। তার স্বামী মীর রবিউজ্জামান বাংলাদেশের জাতীয় জিমন্যাস্টিক্সে শিরোপাধারী ছিলেন। মীরের সাথে খুরশীদার একজন কন্যা সন্তান আছেন। সড়ক দূর্ঘটনার কারণে তার দৃষ্টিশক্তি কমে যায়।   অর্জন  খুরশিদা আক্তার ১৯৭৯ থেকে ১৯৮৮ সালের মধ্যে জুডোতে তিনবার জাতীয় পর্যায়ে ব্যক্তিগত শিরোপা জয় করেন। এছাড়া ‘জাপান কাপ’ জুডোতে তিনবার শিরোপা জিতেছেন। বাংলাদেশের প্রথম নারী জিমন্যাস্ট হলেও জুডোতে অবদানের জন্য ২০০৪ সালে জাতীয় ক্রীড়া পুরস্কার জয় করেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী নারী ক্রীড়াবিদ বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:চট্টগ্রামের ক্রীড়াবিদ
thumb রাল্ফ অ্যাশেটন, ১ম ব্যারন ক্লিথেরো,  (২৪ ফেব্রুয়ারি ১৯০১ - ১৮ সেপ্টেম্বর ১৯৮৪), একজন ইংরেজ অভিজাত এবং রাজনীতিবিদ ছিলেন।   জীবনী  অ্যাশেটন ১৯০১ সালের ২৪ ফেব্রুয়ারি জন্মগ্রহণ করেন।National Portrait Gallery তাঁর পিতা ছিলেন স্যার রাল্ফ অ্যাশেটন, প্রথম ব্যারোনেট (১৮৬০-১৯৫৫), এবং তাঁর মা, মিলড্রেড এস্টেল সিবেলা মাস্টার (১৮৮৪-১৯৪৯)।[ উদ্ধৃতি প্রয়োজন ] তিনি সামার ফিল্ডস স্কুল এবং ইটন কলেজে শিক্ষা লাভ করেন।  অ্যাশেটন ১৯৩৪ থেকে ১৯৪৫ সাল পর্যন্ত রাশক্লিফের জন্য, ১৯৪৫ থেকে ১৯৫০ সাল পর্যন্ত লন্ডন সিটির জন্য এবং ১৯৫০ থেকে ১৯৫৫ সাল পর্যন্ত ব্ল্যাকবার্ন ওয়েস্টের জন্য সংসদ সদস্য (এমপি) ছিলেন। উইনস্টন চার্চিলের অধীনে যুদ্ধকালীন সরকারে, তিনি ১৯৪২ সালে সরবরাহ মন্ত্রী এবং ১৯৪২ থেকে ১৯৪৪ সাল পর্যন্ত ট্রেজারির আর্থিক সচিব ছিলেন। তিনি ১৯৪৪ সালের নববর্ষ সম্মানে প্রিভি কাউন্সিলের শপথ নেন, এবং ১৯৪৪ থেকে ১৯৪৬ সাল পর্যন্ত রক্ষণশীল পার্টির চেয়ারম্যান হিসেবে দায়িত্ব পালন করেন।  ১৯৫৫ সালের সাধারণ নির্বাচনে হাউস অফ কমন্স থেকে অবসর নেওয়ার পর, ২১ জুন ১৯৫৫-এ ল্যাঙ্কাস্টারের কাউন্টি প্যালাটাইনের ডাউনহ্যামের ব্যারন ক্লিথেরো হিসাবে তাকে উত্থাপিত করা হয়েছিল ২১ সেপ্টেম্বর ১৯৫৫-এ তিনি দ্বিতীয় ব্যারোনেট হিসাবে তার পিতার উত্তরসূরি হন।[ উদ্ধৃতি প্রয়োজন ] তিনি ১৬ নভেম্বর ১৯৫৫ সালে ল্যাঙ্কাশায়ারের ডেপুটি লেফটেন্যান্ট হিসেবে নিযুক্ত হন, এবং পরবর্তীতে ১৯৭১ থেকে ১৯৭৬ সাল পর্যন্ত ল্যাঙ্কাশায়ারের লর্ড লেফটেন্যান্ট হিসেবে দায়িত্ব পালন করেন। তিনি ১৯৭২ সালের ফেব্রুয়ারিতে সেন্ট জন অফ জেরুজালেম (কেএসটিজে) হাসপাতালের নাইট অফ দ্য মোস্ট ভেনারেবল অর্ডার নিযুক্ত হন, এবং ১৯৭৭ সালে কাউন্সিল অফ দ্য কাউন্সিল থেকে অবসর গ্রহণের পর রয়্যাল ভিক্টোরিয়ান অর্ডারে নাইট কমান্ডার হিসাবে নিযুক্ত হন। ল্যাঙ্কাস্টারের ডাচি।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংরেজ শান্তির বিচারপতি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:রক্ষণশীল দল (যুক্তরাজ্য) এর চেয়ারম্যান বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৯৮৪-এ মৃত্যু বিষয়শ্রেণী:১৯০১-এ জন্ম বিষয়শ্রেণী:সামার ফিল্ডস স্কুলে শিক্ষিত ব্যক্তি বিষয়শ্রেণী:সিটি অব লন্ডনের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
অদিতি শঙ্কর (জন্ম: ৬ জুলাই ১৯৯৭) হলেন একজন ভারতীয় অভিনেত্রী ও সঙ্গীতশিল্পী, যিনি মূলত তামিল চলচ্চিত্রে কাজ করেন। তিনি বাণিজ্যিকভাবে সফল তামিল চলচ্চিত্র বিরুমান (২০২২)-এর মাধ্যমে চলচ্চিত্রে অভিষেক করেন।   প্রারম্ভিক জীবন    অদিতি ভারতের তামিলনাড়ুর চেন্নাইয়ে ১৯৯৭ সালের ৬ জুলাই জন্মগ্রহণ করেন। তিনি ভারতীয় চলচ্চিত্র নির্মাতা এস. শঙ্করের মেয়ে। তার বড় বোন ঐশ্বর্যা শঙ্কর এবং ছোট ভাই অরিজিৎ শঙ্কর। অদিতি শ্রী রামচন্দ্র ইউনিভার্সিটিতে তার মেডিকেল ডিগ্রি সম্পন্ন করেছেন। স্নাতক হওয়ার পর তিনি বাবা-মায়ের কাছে অভিনয়ের প্রতি তার দীর্ঘ সময়ের আবেগের কথা প্রকাশ করেন, যার পরে তিনি বিরুমানে অভিষেক করেন।   চলচ্চিত্রের তালিকা   বছর চলচ্চিত্র ভূমিকা মন্তব্য সূত্র ২০২২ ভিরুমান তেনমোঝি চলচ্চিত্রে অভিষেক      নির্মাণধীন    করোনা কুমার  নির্মাণধীন    ডিস্কোগ্রাফি    নেপথ্য সঙ্গীতশিল্পী   বছর চলচ্চিত্র গান গানের কথা মন্তব্য সূত্র ২০২২ ঘানি "রোমিও জুলিয়েট" রঘুরাম তেলুগু চলচ্চিত্র  বিরুমান "মাদুরা বীরান" রাজু মুরুগান তামিল চলচ্চিত্র    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:চেন্নাইয়ের অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:২১শ শতাব্দীর ভারতীয় অভিনেত্রী
সাবাং হলো একটি শহর যা মূল দ্বীপ (ওয়েহ দ্বীপ) এবং সুমাত্রার উত্তর দিক থেকে বেশ কয়েকটি ছোট দ্বীপ নিয়ে গঠিত। দ্বীপপুঞ্জগুলি ইন্দোনেশিয়ার আচেহ বিশেষ অঞ্চলের মধ্যে একটি শহর তৈরি করে। প্রশাসনিক কেন্দ্রটি ওয়েহ দ্বীপে অবস্থিত  ও বান্দা আচেহ থেকে ১৭ কিমি উত্তরে। শহরটির আয়তন ১৫৩.০ বর্গকিলোমিটার এবং ২০১০ এর আদম শুমারি অনুসারে ৩০,৬৫৩ জন লোক ছিল; সর্বশেষতম অনুমান অনুযায়ী জনসংখ্যা (জুলাই ২০১৯ অনুযায়ী) ৩৪,৩৩৩ জন।Badan Pusat Statistik, Jakarta, 2019. সাবাং ইন্দোনেশিয়ার উত্তরতম এবং পশ্চিমতম শহর হিসাবেও পরিচিত।   ইতিহাস  জাপানিরা এই দ্বীপটি দখল করে নিয়েছিল এবং অসংখ্য বাঙ্কার, দুর্গ ও বন্দুকের স্থাপনা স্থাপন করেছিল। তাদের অবশিষ্টাংশগুলি এখনও দেখা যায়, যদিও বেশিরভাগই পুনরায় সংস্কার বা অপসারণ করা হয়েছে।   ভূগোল    দ্বীপপুঞ্জ  ইন্দোনেশিয়ার নীচের দ্বীপগুলি সাবংকে ঘিরে ছড়িয়ে ছিটিয়ে রয়েছে:   ক্লাহ দ্বীপ (০.১৮৬) কিলোমিটার)  রন্ডো দ্বীপ (০.৬৫০) কিলোমিটার)  রুবিয়া দ্বীপ (০.৩৫৭) কিলোমিটার)  সুলাকো দ্বীপ (০.০৫৫) কিলোমিটার)  ওয়েহ দ্বীপ (১২১) কিলোমিটার)   প্রশাসনিক জেলা  ২০১০ সালের আদমশুমারিতে শহরগুলি তাদের অঞ্চল এবং জনসংখ্যার সাথে নীচে তালিকাভুক্ত দুটি জেলাতে ( কেচামতান ) বিভক্ত: কেচামতন ক্ষেত্রফল (বর্গ কিমি) জনসংখ্যা২০১০ এরআদমশুমারি Biro Pusat Statistik, Jakarta, 2011. সংখ্যা(গ্রামে) সুকাজায়া ৭২.৩ ১৫,৫৪২ ১০ সুকাকার্য ৫২.৫ 1১৫,১১১ ৮   গ্রাম  সাবাংয়ের দুটি জেলায় ১৮ টি গ্রাম রয়েছে (সুকাজায়া এবং সুকাকার্যা)। সুকাযায় ১০ টি গ্রাম এবং সুকাকারায় ৮ টি গ্রাম ছিল। ২০১৬ এর উপাত্ত অনুসারে সাবাংয়ের সমস্ত গ্রামের নাম সহ নীচে তালিকাবদ্ধ: গ্রাম কেচামতন পায়া সুকাজায়া কেওনকাই সুকাজায়া বেওরওয়ান সুকাজায়া জাবোই সুকাজায়া বালোহান সুকাজায়া খাট আবেউক সুকাজায়া খাট বাউ সুকাজায়া আনোই ইতম সুকাজায়া উজং কারেং সুকাজায়া আই মিউল সুকাজায়া ইবোহহ সুকাকার্য বাটে শোক সুকাকার্য পয়া সেউনারা সুকাকার্য ক্রুং রায়া সুকাকার্য আনিউক লাওট সুকাকার্য কোটা বাওয়াহ তৈমুর সুকাকার্য কোটা বাওয়াহ বারাত সুকাকার্য কোটা আতস সুকাকার্য ডান|থাম্ব| গাপাং বিচ, সাবাং   জলবায়ু  সাবাংয়ের একটি গ্রীষ্মমণ্ডলীয় রেইন ফরেস্ট জলবায়ু (আফগ) থাকে। ফেব্রুয়ারি থেকে আগস্ট মাসে মাঝারি বৃষ্টিপাত এবং সেপ্টেম্বর থেকে জানুয়ারী পর্যন্ত ভারী বৃষ্টিপাত হয়।   তথ্যসূত্র    বহিঃসংযোগ     Official Sabang City  বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:উইকিউপাত্তে স্থানাঙ্ক আছে
ব্যবহার  একটি ক্রিকেট সিরিজ তথ্যছক একটি নির্দিষ্ট ক্রিকেট সিরিজ (একটি টেস্ট, ওডিআই, বা সম্পর্কিত সিরিজের গ্রুপ) সম্পর্কে তথ্যের সংক্ষিপ্তসার জন্য একটি আদর্শ পদ্ধতিতে ব্যবহার করা যেতে পারে। চাইলে অনেক প্যারামিটার বাদ দেওয়া যেতে পারে; একটি নির্দিষ্ট সিরিজের জন্য কোন প্যারামিটারগুলি উপযুক্ত তা নিবন্ধ সম্পাদকদের বিবেচনার উপর ছেড়ে দেওয়া হয়।  টেমপ্লেট:তথ্যছক ক্রিকেট সিরিজ টেমপ্লেট ব্যবহার করে তথ্যছক যোগ করা উচিত, যেমনটি নীচে দেখানো হয়েছে:  {{তথ্যছক ক্রিকেট সিরিজ | সিরিজ =  | এর অংশ =  | চিত্র =  | চিত্রের বিবরণ =  | তারিখ =  | স্থান =  | ফলাফল =  | সিরিজ সেরা =  | দল১ =  | দল২ =  | দল৩ =  | অধিনায়ক১ =  | অধিনায়ক২ =  | অধিনায়ক৩ =  | রান১ =  | রান২ =  | রান৩ =  | উইকেট১ =  | উইকেট২ =  | উইকেট৩ =  | টীকা =  | পূর্ববর্তী =  | পরবর্তী =  }}   উদাহরণ   {{তথ্যছক ক্রিকেট সিরিজ | সিরিজ = ২০১৫ অ্যাশেজ সিরিজ | এর অংশ = [[২০১৫ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর]] | চিত্র = ২০১৫ অ্যাশেজ সিরিজ লোগো.jpg | চিত্রের বিবরণ = দি ইনভেসটেক অ্যাশেজ সিরিজ, ২০১৫-এর লোগো | তারিখ = ৮ জুলাই - ২৪ আগস্ট, ২০১৫ | স্থান = ইংল্যান্ড | ফলাফল = ইংল্যান্ড ৩-২ ব্যবধানে সিরিজ বিজয়ী | সিরিজ সেরা = [[ক্রিস রজার্স]] (অস্ট্রেলিয়া) ও [[জো রুট]] (ইংল্যান্ড)<ref>{{ওয়েব উদ্ধৃতি|শিরোনাম=Australia tour of England and Ireland, 5th Investec Test: England v Australia at The Oval, Aug 20-23, 2015|ইউআরএল=http://www.espncricinfo.com/ci/engine/match/743971.html|ওয়েবসাইট=[[ইএসপিএন ক্রিকইনফো]]|সংগ্রহের-তারিখ=25 August 2015|উক্তি=Players of the series - CJL Rogers (Australia) and JE Root (England)}}</ref><br />'''[[কম্পটন-মিলার পদক]]:'''<br />[[জো রুট]] | দল১ = {{cr|ইংল্যান্ড}} | দল২ = {{cr|অস্ট্রেলিয়া}} | অধিনায়ক১ = [[অ্যালাস্টেয়ার কুক]] | অধিনায়ক২ = [[মাইকেল ক্লার্ক]] | রান১ = [[স্টিভ স্মিথ]] (৫০৮)<br />[[ক্রিস রজার্স]] (৪৮০)<br />[[ডেভিড ওয়ার্নার]] (৪১৮) | রান২ = [[জো রুট]] (৪৬০)<br />[[অ্যালাস্টেয়ার কুক]] (৩৩০)<br />[[মইন আলী]] (২৯৩) | উইকেট১ = [[মিচেল স্টার্ক]] (১৮)<br />[[জস হজলউড]] (১৬)<br />[[নাথান লায়ন (ক্রিকেটার)|নাথান লায়ন]] (১৬) | উইকেট২ = [[স্টুয়ার্ট ব্রড]] (২১)<br />[[স্টিভেন ফিন]] (১২)<br />[[মইন আলী]] (১২) | টীকা = | পূর্ববর্তী = [[২০১৩-১৪ অ্যাশেজ সিরিজ|২০১৩-১৪]] | পরবর্তী = [[২০১৭-১৮ অ্যাশেজ সিরিজ|২০১৭-১৮]] }}   তথ্যসূত্র